open-index/open-wikipedia-markdown huggingface dataset:
Barthélemy Boganda

**Barthélemy Boganda** (1910–1959) var en politiker i Fransk Ekvatorial-Afrika og i Den sentralafrikanske republikk. 

Bartélemy Boganda ble teologisk utdannet og ble den 27. mars 1938 presteviet. Han var den første katolske prest fra Ubangi-Shari (Den sentralafrikanske republikks tidligere navn), men trådte ut og ble laisert i 1949 idet han ville gifte seg. 

Boganda ivret for afrikansk og regional enhet. Han grunnla partiet Mouvement d’Évolution Sociale de l’Afrique Noire (MESAN) og ledet Ubangi-Sjari til uavhengighet under navnet Den sentralafrikanske republikk. Boganda var landets statsminister fra 1958 inntil sin død i en flyulykke i 1959.

## Referanser
Poststadion

**Poststadion** er et idrettsstadion i ortsteilen Moabit i Berlins bydel Mitte. Stadionet i Lehrter Straße 59 har siden 1990 hatt status som kulturminne.

Poststadion ble bygd mellom 1926 og 1929 på området til en tidligere ekserserplass for ułangarden i bydelen Moabit, ikke langt fra jernbanestasjonen Lehrter Stadtbahnhof. Arkitekt for stadionet var Georg Demmler. Mange viktige fotballkamper ble arrangert på stadionet, deriblant tyske seriefinaler, landskamper og fotballkamper under sommer-OL i Berlin i 1936. Poststadion ble åpnet 28. og 29. mai 1929. I nærheten av stadionet ble det også bygd flere treningsbaner og en idrettshall. Et friluftsbad og en svømmehall ble også bygd på området. På det meste hadde stadionet en tilskuerkapasitet på 60&nbsp;100 tilskuere.

Ved den tyske seriefinalen i 1934 mellom Schalke og Nürnberg var det 45&nbsp;000 tilskuere på Poststadion. Tilskuerrekorden på stadionet ble satt 7. august 1936, da  slo  2-0 i kvartfinalen i OL foran 55&nbsp;000 tilskuere, deriblant rikskansler Adolf Hitler. Det skal ha vært den eneste fotballkampen Hitler noen gang overvar. 7. juli 1935 ble stadionet brukt som boksearena, for en kamp mellom tyskeren Max Schmeling og den baskiske spanjolen Paolino Uzcudun.

Under andre verdenskrig ble Poststadion delvis ødelagt, men stadionet ble bygd opp igjen, og var jevnlig i bruk fram til 1970-tallet, blant annet som hjemmebane for fotballklubben Tennis Borussia Berlin. Så sent som i 1987 var det 12 000 tilskuere på Poststadion, på en kamp mellom Hertha Berlin og Türkiyemspor Berlin på nivå 3, før Hertha klatret opp i divisjonene igjen.

I de senere årene har Poststadion vært lite brukt. I 2003 begynte et prosjekt for å restaurere stadionet, ved hjelp av arbeidsløse ungdommer. Slik har stadionet blant annet fått en ny løpebane rundt fotballbanen. Renoveringsarbeidet har imidlertid gått sakte fram, og i dag er stadionet et trist syn, og ligner mer på et grøntområde enn et idrettsstadion.

Flere lokale fotballklubber spiller i dag på de mindre banene som tilhører stadionanlegget, men hovedbanen brukes i liten grad. Blant klubbene som benytter anlegget er BFC Tur Abdin, Union 06, Minerva 93 og ASV Berlin. Friluftsbadet ble nedlagt i 2002, og på det området åpnet i mai 2006 en campingplass. Svømmehallen ved Poststadion er imidlertid fremdeles i bruk.

Høsten 2007 spilte Yeşilyurt Berlin hjemmekampene sine i Oberliga (nivå 4) på Poststadion. Klubben måtte imidlertid innstille driften på grunn av økonomiske problemer i november 2007.

I mars 2008 meldte tysk presse at Tennis Borussia Berlin planlegger å ta i bruk Poststadion som hjemmebane igjen fra sesongen 2009/10. Anlegget skal da være fullt modernisert med en tilskuerkapasitet på 16 000.

## Referanser


## Eksterne lenker
* Kulturminner i Berlin: Poststadion  (tysk)
* Stiftung Denkmalschutz Berlin: Das Poststadion  (tysk)
* Berlin Lexikon: Poststadion (tysk)
* Nordostfussball: Bilder av Poststadion (tysk)
* Stadionbesuch.de: Poststadion Berlin
Hypotheses non fingo

**Hypotheses non fingo** (latin: *Jeg danner ingen hypoteser*) er et berømt sitat fra Isaac Newton, som skriver seg fra essayet *[[General Scholium]]* som var lagt til tredjeutgaven av hans Philosophiæ naturalis principia mathematica (utgitt 25. mars 1726).

Det var et tilsvar til dem som offentlig hadde utfordret ham til å gi en forklaring på *årsakene* til gravitasjon heller enn bare å redegjøre for de matematiske prinsippene for bevegelse. Sammen med Ockhams barberkniv er uttrykket en formulering av hvordan det aristoteliske konseptet for naturfilosofi ble forlatt.

Avsnittet hvor uttrykket forekommer lyder:

## Referanser


## Eksterne lenker
*
Sukhoj Su-15

**Sukhoj Su-15** ( NATO-kallenavn: *«Flagon»* ) var et jagerfly utviklet i Sovjetunionen. Su-15 var en ren avskjæringsjager optimert for å avskjære bombefly på bekostning av effektiviteten mot andre jagerfly, og ble kun brukt av Sovjetunionen. I resten av verden er Su-15 mest kjent for å ha skutt ned en Korean Air Lines Boeing 747 som forvillet seg inn i sovjetisk luftrom 1. september 1983.

Su-15 var utstyrt med to Tumanski R-13F2-300 turbojetmotorer, og hadde en standard våpenutrustning som besto av to 23 mm kanoner i eksterne kapsler og fire luft-til-luft missiler. 

## Spesifikasjoner

## Eksterne lenker
* Sukhoi Su-15 (Flagon)
## Litteratur
* Yefim Gordon & Dmitriy Komissarov; *Sukhoi interceptors - the Su-9, Su-11, and Su-15 unsung soviet cold war heroes* Schiffer Publishing 2019 ISBN 978-0-7643-5868-5
Copernicium

**Copernicium** er et kunstig fremstilt radioaktivt grunnstoff. Det har det kjemiske symbolet **Cn** og atomnummer 112. Stoffet hadde inntil 19. februar 2010 det midlertidige navnet Ununbium, og kjemisk symbol Uub.

## Historie
Copernicium ble første gang fremstilt 9. februar 1996 ved GSI – Gesellschaft für Schwerionenforschung (Institutt for Forskning av tunge ioner) i Darmstadt, Tyskland. 277**Cn** ble dannet ved kaldfusjon av 70**Zn** (sink) med 208**Pb** (bly) i en partikkelakselerator:

:\,^{70}_{30}\mathrm{Zn} + \,^{208}_{82}\mathrm{Pb} \to \,^{278}_{112}\mathrm{Cn} ^{*} \to \,^{277}_{112}\mathrm{Cn} + \,^{1}_{0}\mathrm{n}

I mai 2006 ble grunnstoffet framstilt med en ny metode ved Joint Institute for Nuclear Research i Dubna, Russland. Da ble isotopen 282**Cn** identifisert som et endelig produkt i en serie radioaktive nedbrytninger som avga alfastråling:

:\,^{294}_{118}\mathrm{Uuo} \to \,^{290}_{116}\mathrm{Uuh} \to \,^{286}_{114}\mathrm{Uuq} \to \,^{282}_{112}\mathrm{Cn}

Etter dette gjennomgikk den siste atomkjernen i serien spontan kjernespalting (fisjon), til betydelig mindre atomer.

IUPAC kunngjorde i mai 2009 at GSIs oppdagelse av grunnstoff 112 var godkjent. Som oppdager får GSI anledning til å foreslå navn for grunnstoffet, og 14. juli foreslo de navnet Copernicium med kjemisk symbol **Cp** etter astronomen Nikolaus Kopernikus (1473 – 1543). IUPAC og GSI ble enige om at det foreslåtte kjemiske symbolet **Cp** skulle endres til **Cn**, siden **Cp** allerede hadde andre betydninger og dermed kunne føre til misforståelser. IUPAC godkjente 19. februar 2010 navnet, etter syv måneder med diskusjon.

## Egenskaper
Hvis en følger trendene i det periodiske system, vil man forvente et flytende metall med lignende egenskaper som kvikksølv. Eksperimentelt arbeid hittil (2008) viser at stoffet har metalliske egenskaper, og opptrer sannsynligvis i fast form. 

### Isotoper
8 isotoper er beregnet eller kjent, og alle er svært ustabile (og dermed radioaktive). De mest stabile er 285m**Cn** med halveringstid 34 sekunder, 283m**Cn** med halveringstid 4 sekunder, og 280**Cn** med beregnet halveringstid 1 sekund. De resterende isotopene har halveringstider kortere enn 1 sekund. Flere av isotopene kan nedbrytes ved spontan kjernespalting (fisjon).

CAS-nummer: 54084-26-3

## Forekomst
Copernicium forekommer ikke naturlig, men fremstilles kunstig i laboratorier.

## Anvendelse
Copernicium har ingen bruksområder, bortsett fra i forskningssammenheng.

## Referanser


## Eksterne lenker
* WebElements.com – Copernicium
* Apsidium – Ununbium
* Rapport om indikasjoner på at grunnstoff 112 er en gass (engelsk)
Dusty Cowshit

**Dusty Cowshit** er en norsk show/musikkgruppe som ble opprettet i 1991, bestående av musikere fra Mosse-området. Gruppen deltok i Melodi Grand Prix i 2007.

Bandet er kjent for å gjøre humoristiske/parodiske coverversjoner av kjente sanger i hillbilly/americana/country-stil.

## Medlemmer
* Odd Evil Custer – gitar
* Ole Hickock – skjeer, vokal
* Petter Gun – banjo, vokal
* Morten Kane – mandolin, vokal
* Stig Sundance – fiolin, trombone
* Kaare Kid – koffert, ølflaske
* Knut Kruttlapp – bass, dobro
* Onkel Tom Tom – trompet
* Remi Remington – trekkspill

## Diskografi
### Album
* *[[Coventry & Westham]]*, PolyGram, 1995
* *[[Østenfor Soon, Western for Råde]]*, PolyGram, 1996
* *[[Öppna Barskap]]*, PolyGram, 1998
* *[[This Is Shit]]*, Yihaa! Records, 2010

### Singler og EP-er
* «Run Run Away», PolyGram, 1995 (singel)
* «Nocturne», PolyGram, 1996 (singel)
* «Kællane fra Moss», Kråkesvingen, 1996 (singel)
* *Santanic Verses With a Kind of Xmas Chords*, Expensive Records, 1996 (EP)
* «Gräver Guld», PolyGram, 1998 (singel)
* «Vart tog den söta lilla flickan vägen», PolyGram, 1998 (singel)
* «Hepp Parade», Yihaa! Records, 2010 (singel)
* «Hillbilly Hell», Yihaa! Records, 2010 (singel)

Enkelte av platene er utgitt under navnet «Døsty Cåwshit».

## Eksterne lenker
*
Gotlandsflyg

**Gotlandsflyg** er et svensk flyselskap med hovedsete i Visby. Det ble stiftet i 2001. Gotlandsflyg har Visby lufthavn som hovedbase.

## Destinasjoner
* Göteborg-Landvetter
* Hamburg
* Helsingfors-Vanda
* Oslo-Gardermoen
* Ronneby
* Stockholm-Bromma
* Sundsvall / Härnösand ''(Midlanda)''
* Visby
* Ängelholm / Helsingborg
North American B-25 Mitchell

**North American B-25 Mitchell** var et amerikansk bombefly. Den opprinnelige prototypen fløy første gang i januar 1939 under betegnelsen **NA-40**. Etter noen endringer ble flyet satt i produksjon, og den første serieproduserte B-25 fløy første gang 19. august 1940.

B-25 Mitchell ble brukt på alle fronter under den andre verdenskrig, og store antall fly ble gjennom lend-lease overført til Storbritannia og Sovjetunionen. B-25 ble også brukt av andre allierte, blant annet Australia og Kina.

## Spesifikasjoner

## Referanser




## Eksterne lenker
* North American B-25 Mitchell: The Most Produced American Medium Bomber of World War II, War history online
San Mateo

**San Mateo** (spansk for Sankt Matteus) er navnet på flere steder:

* Vega de San Mateo, en kommune på øyen Gran Canaria i provinsen Las Palmas
* San Mateo (Costa Rica), by i Costa Rica
* San Mateo (kanton) i Costa Rica
* San Mateo (Rizal) på Filippinene
* San Mateo (Isabela) på Filippinene
* San Mateo (Guatemala)
* San Mateo Atenco i Mexico
* San Mateo i Lima Department, Peru
* San Mateo (California), by i USA
* San Mateo County i California, USA
* San Mateo–Hayward Bridge, bro over San Francisco-bukten i California, USA
* San Mateo (Anzoátegui) i Venezuela
* San Mateo (Aragua) i Venezuela
Ilalinjen

**Ilalinjen** er en trikkelinje mellom Torvet og Ila i Trondheim.

Den ble opprettet i 1901 da Trondhjems Elektricitetsværk og Sporvei ble opprettet. Linjen var ute av drift fra 1988 til 1990, etter at all sporveisdrift ble nedlagt i Trondheim. I dag blir Ilalinjen trafikkert av trikkene på Gråkallbanen og er verdens nordligste trikkelinje. Som alle trikkelinjer i Trondheim er den bygd med meterspor.

I 1921 ble det bygd en vendesløyfe rundt Ilaparken, denne ble nedlagt i 1983 og erstattet med et vendespor. I 1924 ble det bygd et sidespor for Gråkallbanen til St. Olavs gate. Den opprinnelige traséen over Torvet og Munkegata ble i 1961 av estetiske grunner flyttet til Prinsens gate – skinnene gikk gjennom mosaikken rundt Olav Tryggvason-støtten.

## Linjekart

|}

## Referanser


## Litteratur
*
Ciarán Martyn

**Ciaran Martyn** (født 25. mars 1980 i Sligo) er en irsk fotballspiller som spiller for Glenavon FC. Han spilte for Fredrikstad fotballklubb vårsesongen 2007 og kom til klubben før 2007-sesongen på utlån fra Derry City. Han er 188 cm høy og er høyrebeint.

Martyn trives best på den sentrale midtbanen. Han har en meget god pasningssfot og et godt skuddben. Han regnes som en målfarlig midtbanespiller. FFK prøvde gjennom Martyn å finne en god erstatter for Simen Brenne. Han startet 2007-sesongen svakt, og har levert varierende prestasjoner for A-laget. Fredrikstad FK valgte å avslutte kontraktsforholdet 1. juli 2007, og Martyn returnerte til Derry.

## Referanser


## Eksterne lenker
*
Coop Dagligvaruhandel

**Coop Dagligvaruhandel** (tidligere **Coop Sverige**) er en virksomhet innen Kooperativa Förbundet (KF) og driver dagligvarehandel gjennom butikkjedene Coop Konsum, Coop Forum, Coop Nära, Coop Extra og Coop Bygg i tillegg til Mataffären.se og Daglivs i Stockholmsområdet.

Coop Dagligvaruhandel driver dagligvarehandel for de fem konsumentföreninger som ikke selv driver med handel. Virksomheten omfatter cirka 55 % av den kooperative dagligvarehandelen i Sverige. 
 
## Butikkjeder
**Coop Nära** er små butikker som har lange åpningstider, og målet er å ligge nære kundene.

**Coop Konsum** er navnet på de fleste butikkene som drives av Coop. Coop Konsum ble til da Coop valgte å samle alle butikkene under samme varemerke. De butikkene som tidligere var Gröna Konsum ble nå Coop Konsum. Den første butikken som byttet navn til Coop Konsum var Coop Konsum Eriksberg, nå Coop Extra Eriksberg, som byttet navn i november 2001. De øvrige butikkene fulgte etter i begynnelsen av 2002. Coop Konsum-kjeden består av 401 butikker (per januar 2008). 13 større butikker har skiftet konsept til Coop Extra.

**Coop Extra** er den nest største av butikkjedene og har som mål å «være stedets beste dagligvarebutikk». Den første Coop Extra-butikken åpnet i 2006.

**Coop Forum** er den største butikkjeden og omfatter mange av de stormarkedene som tidligere het *Obs!*, *Robin Hood*, *B&W* eller *Prix* (den siste Prix-butikken i Sverige lå i Hofors og ble omprofilert til en Coop Extra-butikk i 2009). Før navneendringen til Coop Forum i 2001 hadde KF 914 Konsum-butikker, 32 Obs!-stormarkeder, 10 B & W-stormarkeder, 16 Robin Hood og 33 Prix-varehus.

Det finnes tre ulike former for Coop Forum-butikker, avhengig av hvor stor butikken er. Butikkens størrelse avgjør også hvor stort utvalget er. Coop Forum drives enten av Coop eller av en lokal konsumentförening (som en franchiselignende avtale med Coop).

I løpet av 2015 og 2016 ble alle Coop Forum-butikkene i sørlige Sverige renovert, og samtidig har de blitt omprofilert til *Stora Coop*.

**Coop Bygg** er en byggvarekjede som finnes på 45 steder (per januar 2008) i Sverige. Butikkene er Coop Forum-butikker med bygg- og hageavdeling og henvender seg til «gjør-det-selv» som Coop selv.

## Eksterne lenker
* Coop
* Kooperativa Förbundet
Wayne Static

**Wayne Richard Wells** (født 4. november 1965, død 1. november 2014), bedre kjent som **Wayne Static**, var en amerikansk musiker, som er best kjent for å ha vært vokalist, gitarist, keyboardist og programmerer i det industrielle metal-bandet Static-X. 

## Referanser


## Eksterne lenker
* 
* 
* 
*
Ole Georg Gjøsteen

**Ole Georg Gjøsteen** (1854–1936) var en norsk instrumentmaker og politiker, først for Venstre som han brøt med før han arbeidet for Arbeiderpartiet. Han hadde også studert fysikk og matematikk.

Han var eldre bror av Johan Gjøstein (1866–1935).

## Politisk arbeid
* 1883: Var med og stiftet Fagforeningenes Centralkomite.
* 1885: var med og stiftet Den socialdemokratiske Forening.
* 1887: var med og stiftet Det norske Arbeiderparti.
* 1891: Var med og stiftet Norsk Jern- og Metallarbeiderforbund.
* 1892 til 1893: Formann i Det norske Arbeiderparti.
* 1895 til 1918, tilsammen fire ulike perioder: Formann i Christiania Arbeidersamfund
* 1896 til 1919: Medlem av skolestyret i Christiania.
* 1897 til 1919: Medlem av bystyret i Christiania.

## Referanser
Carl Jeppesen

**Carl Christian Jeppesen** (født 1858 i København, død 26. januar 1930) var en dansk-norsk politiker (Arbeiderpartiet) og redaktør. Jeppesen var formann i Arbeiderpartiet i to perioder og var redaktør i avisen *[[Social-Demokraten]]*.

## Bakgrunn
Carl Jeppesen ble født i København som sønn av en vertshusholder. Fra han var ett år vokste han imidlertid opp hos kullmåler Nils Petersen og kone. 

Som ung begynte han i lære som sigarsorterer. I 1878 dukket han opp i Christiania som børstebinder og etablerte egen børstefabrikk i 1881.

## Politisk arbeid
* 1886 Formann i Den socialdemokratiske Forening.
* 1887–1891 Redaktør av *[[Dagsavisen|Social-Demokraten]]*.
* 1890–1892 Formann i Arbeiderpartiet.
* 1894–1897 Formann i Arbeiderpartiet.
* 1906–1912 Redaktør av *[[Dagsavisen|Social-Demokraten]]*
* 1917–1919 Ordfører i Oslo.

## Publikasjoner
* *Socialismens nødvendighed*, 1893
* *Styk- og akkordarbejde*, 1896
* *Arbeidernes politik ved valgene* 1906
* *De kommunale opgaver seet fra socialistisk standpunkt, særlig med byforhold for øie*, 1907
* *Kjendsgjerninger om Kristiania kommunepolitkk*, 1916
* *Erindringer* (selvbiografi), i *[[Dagsavisen|Arbeiderbladet]]* lørdager i perioden 9. juni –25. august 1928
* *Carl Jeppesen. Artikler, sanger, prologer og dikt* (utvalg ved Hans Johansen), 1951

## Referanser


## Litteratur
Moland, Tallak: *Carl Jeppesen : en politisk biografi*. Oslo: Christiania forlag, 2022. ISBN 978-82-997321-2-3.

## Eksterne lenker
* 
*  Jeppesen, Carl, Biografi. Arbeiderpartiet.no
Parkanleggene i Dessau-Wörlitz

**Parkanleggene i Dessau-Wörlitz** (tysk: *Dessau-Wörlitzer Gartenreich*) er et ca. 150 km² stort område mellom Dessau-Rosslau og Wittenberg i den tyske delstaten Sachsen-Anhalt. Parkanlegget er fra 2000 oppført på UNESCOs liste over verdens kulturarv.

## Slott og kirker
Parkene ble anlagt av fyrst Leopold III av Anhalt-Dessau mellom 1765 og 1800 og omfatter slottene og parkene Luisium, Georgium (som inneholder Det anhaltinske bildegalleri), Mosigkau, Grosskühnau, Leiner Berg, Sieglitzer Berg, Oranienbaum og Wörlitz. 

Da parkområdene ble etablert, ble også flere kirker ombygget eller utvidet. Det var for eksempel kirkene i Jonitz (som i dag heter Waldersee) 1722–1725, Mosigkau 1789, Pönitz (i dag Mildensee) 1804–1806 og Grosskühnau 1828–1830. De ligger alle i dagens kommune Dessau-Roßlau.

I den østre delen av området ble kirkene i Oranienbaum 1707–1712, Riesigk 1797–1800, Wörlitz 1804–1809, Vockerode 1810–1812 og Horstdorf 1872 ny- eller ombygd.

## Bildegalleri

Fil:Dessau asv2022-08 img24 Schloss Georgium.jpg|Georgium slott
Fil:Schloss Mosigkau.JPG|Mosigkau slott
Fil:Dessau Luisium.jpg|Luisium
Fil:Dessau Georgium Mausoleum.jpg|Mausoleum i *Tierpark Dessau* 
Fil:Schloss Großkühnau.jpg|Großkühnau slott
Fil:Wörlitz Schloss.jpg|Slottet i Wörlitz park
Fil:Oranienbaum palace.jpg|Oranienbaum slott
Fil:Riesigk-Kirche.jpg|Riesigk-kirken, sett fra Wörlitz


## Litteratur
**Unendlich schön. Das Gartenreich Dessau-Wörlitz*. Hg. v. der Kulturstiftung Dessau-Wörlitz. Nicolai, Berlin 2005, ISBN 978-3-89479-197-1
*Norbert Eisold: *Das Dessau-Wörlitzer Gartenreich – Der Traum von der Vernunft.* DuMont Taschenbücher 286, DuMontBuchverlag Köln 1993 ISBN 3-7701-3142-8
*Thomas Weiss (Hrsg.): *Das Gartenreich Dessau-Wörlitz – Kulturlandschaft an Elbe und Mulde.* L&H Verlag Hamburg, 4. Aufl. 2004 ISBN 3-928119-89-3
*Evangel. Landeskirche Anhalt: *Kirchen im Dessau-Wörlitzer Gartenreich.* Anhalt Edition, ISBN 3-910192-63-7
*Roland Krawulsky: *Dessau-Wörlitz. Führer durch das Gartenreich.* 4. Auflage, edition RK, Dessau 2006, ISBN 3-934388-04-3

## Eksterne lenker
* Dessau-Wörlitzer Gartenreich
* Kulturstiftung Dessau-Wörlitz
* Kirchen im Gartenreich
* Wallwitzburg Dessau e. V. 
* Verein Georgengarten & Galerie Schloss Georgium
* Gartenreich Dessau-Wörlitz im Biosphärenreservat Mittelelbe
Postkubisme

**Postkubisme** var en videreutvikling av kubismen rundt 1912, og ble dannet av blant annet futuristene, kubistfuturistene i Russland, konstruktivistene i Moskva og puristene, orphistene og puteauxgruppen i Paris.

Kubistfuturistene Malevitsj og Gontsarova geometriserte formelementene og tok inn elementer fra russisk kunst, blant annet ikoner og blandet det til et særegent moderne uttrykk. Orphistene Robert og Sonja Delaunay, Duchamp og Villon, i perioden 1911-1914, la vekt på fargen og var blant de første til å arbeide med modernistisk abstraksjon. Puteauxgruppen mente kubismen manglet dynamikk og farge og menneskelige, åndelige motiv. 

Den mest berømte arkitekten i modernismen var Le Corbusier. Sammen med Ozenfant skapte han purismen. De forsterket kubismen med geometriske former og den presise estetikken maskinen har.

## Postkubismen i Norge
Kubismen fikk ingen utøverer i Norge, men mange tok for seg mange av de kubistiske ideene. Axel Revold og flere Matisse-elever utviklet kunsten sin i kubistisk retning etter 1918. Hos Per Krohg kan vi finne spor av kubistiske trekk. Borghild Lærum malte bilder med kubistiske trekk og Stinius Fredriksen brukte kubistiske virkemidler i flere av skulpturene sine.
Melle (Belgia)

**Melle** er en kommune i den belgiske provinsen Øst-Flandern.

## Referanser


## Eksterne lenker
* Kommunens nettside
Naturfilosofi

**Naturfilosofi** eller **naturens filosofi** (kjent på latin som *philosophia naturalis*) er et begrep brukt om de objektive studier av naturen og det fysiske univers. Naturfilosofi var beslektet med naturteologi og var den dominerende formen for studier av naturen inntil den moderne vitenskapen vokste fram, og blir betraktet som en forløper for dagens begrep «naturvitenskap», særlig i forhold til fysikk.

Former for vitenskap har historisk utviklet seg fra filosofi, og naturvitenskapene fra naturfilosofi. Ved eldre universitet er det gamle professorater som ble opprettet som professorater i naturfilosofi og som nå innehas av fysikere. De moderne begrepene «vitenskap» og «vitenskapsmann» ble ikke innført før på 1800-tallet.

## Eksterne lenker
* 
* 
* 
* 
* 
* ''Naturphilosophie'', naturphilosophie.org
Bart Bunting

**Burt Bunting** (født 19. juli 1976 i Sydney) er en australsk funksjonshemmet alpinist.

Han er født blind, og konkurrerer i klassen B1. Han begynte å konkurrere i 1999; i World cup. Han skimter lys, derfor konkurrerer han med blendere foran øynene. 

## Meritter
* Paralympiske vinterleker 2002 (Salt Lake City)
** Gull i utfor
** Sølv i storslalåm
** Gull i super-G

* World cup 2001
** Sølv i super-G
** Bronse i utfor

* VM 2000
** Gull i utfor
** Gull i storslalåm
** 5.-plass i super-G
** 9.-plass i slalåm

## Referanser
Ludvig Meyer

**Ludvig Meyer** (født 22. april 1861 i Åsgårdstrand, død 3. januar 1938 i Asker), var en norsk jurist og politiker (Arbeiderpartiet).

Ludvig Meyer ble cand.jur. i 1882 og høyesterettsadvokat i 1886. Han var formann i Arbeiderpartiet 1897–1900. I 1903 brøt han med partiet. Etter partisplittelsen i 1923 var han en tid medlem av Norges Kommunistiske Parti. Han ble landskjent som Jægers forsvarer for Høyesterett 1885–1886. Han var redaktør i *[[dagsavisen|Social-Demokraten]]* i 1898–1900, og bidro med sin formue til å modernisere avisa. Han var også formann i Det norske Studentersamfund.

Meyer kan gjenkjennes som *advokat Sibbern* i Kristofer Uppdals romanverk *[[Dansen gjenom skuggeheimen]]*.

## Bibliografi
* *Tvungen mægling og voldgift* (Jakob Dybwad, 1914)
* *Socialistisk beskatning og samfundsordning* (eget forlag, 1917)
* *Kommunisme* (eget forlag, 1930)

## Referanser


## Eksterne lenker
* 
*
Melhus Energi

**Melhus energi** er et tidligere kraftselskap i Melhus i Trøndelag. Selskapet var, helt til det fusjonerte med TrønderEnergi i 2001, eid av Melhus kommune. Selskapet produserte vannkraft.
Kongeriket Jugoslavias flagg

**Kongeriket Jugoslavias flagg** var en trikolor i fargene blått over hvitt over rødt. Statsflagget hadde i tillegg det kongelige våpen satt inn i duken over alle tre striper og forskutt et stykke mot stangsiden av flaggduken.

Kongeriket ble etablert i 1918 under navnet «Kongeriket av serbere, kroater og slovenere». Flagget, som i den enkle trikolorens form var i bruk fra 1918 av, men offisielt vedtatt først 28. februar 1922, gjør bruk av de tre pan-slaviske fargene som alle de tre sørslaviske nasjonene allerede gjorde bruk av. Fargerekkefølgen ble endret slik at flagget ikke skulle være identisk verken med slovenernes, kroatenes eller serbernes nasjonale flagg. 

Riksvåpenet i statsflagget er basert på det serbiske kongelige dynastis våpen, men har tillegg av symboler for Kroatia og Slovenia, henholdsvis sjakkruter i rødt og hvitt og halvmåne og tre stjerner. Egentlig skulle statsflagget bære den store versjonen av det kongelige våpen, men i praksis bar det en forenklet versjon uten våpenkappe. Dette ble i 1922 også offisielt innført som kongerikets orlogsflagg.

Kongeriket Jugoslavias flagg ble benyttet fram til 1941, da landet ble oppløst i forbindelse med den annen verdenskrig. Trikoloren ble fra 1945 av videreført av det sosialistiske Jugoslavia, da med tillegg av en gulkantet rød stjerne.

## Eksterne lenker
* SHS/Yugoslavia, 1918 – 1941 fra  Zeljko Heimers *Flags & Arms of the Modern Era*
Protolyse

En **protolyse** er en kjemisk reaksjon der et proton (H+) avgis eller tas opp. Denne typen reaksjoner forbindes som oftest med syre-base-reaksjoner. Teorien ble beskrevet i 1923 av Johannes Brønsted og Martin Lowry.

## Fullstendig protolyse
Ved en fullstendig protolyse vil tilnærmet alle molekylene som kan avgi H+-ioner, gjøre det. Et eksempel på en slik reaksjon kan være tilførsel av HCl (saltsyre) til vann.

HCl + H2O → H3O+ + Cl-

Her avgis et H+-ion fra saltsyren til vannet, og vi får i tillegg oppløste kloridioner (Cl-). Tilnærmet alle HCl-molekylene reagerer slik, og vi sier derfor at HCl er en syre som protolyserer fullstendig.

Andre syrer vil ikke protolysere fullstendig, og det vil i stedet opprettes en likevekt.

## Autoprotolyse
Autoprotolyse (også kjent som egenprotolyse) er en prosess hvor det foregår en overføring av protoner mellom to identiske molekyler. Det ene molekylet opptrer da som en Brønsted-syre, og det andre som en Brønsted-base.

### Autoprotolyse av vann
Autoprotolyse av vann er en kjemisk prosess hvor to vannmolekyler reagerer, og danner ett hydroniumion (H3O+) og ett hydroksidion (OH−):

: 2 H2O (l) ⇆ H3O+ (aq) + OH− (aq)

## Referanser
Gustav Olsen-Berg

**Gustav A. Olsen-Berg** (1862–1896) var en norsk typograf og politiker (Arbeiderpartiet). Olsen-Berg var formann i Arbeiderpartiet 1893&ndash;1894.

## Virke
* 1891 Redaktør av «Typografiske Meddelelser»
* 1893&ndash;1894 Formann i Arbeiderpartiet
* 1896 Formann i Typografisk forening.

## Referanser
TEV

**TEV** eller **TeV** kan referere til:

* Teraelektronvolt (TeV), måleenhet for energi
* Trondheim Energi, kraftselskap
BAE Hawk

**BAE Hawk** er et britisk trenings- og angrepsfly. Hawk ble opprinnelig utviklet av Hawker Siddeley Aviation, og prototypen fløy første gang 21. august 1971. Det britiske flyvåpenet tok i bruk sine første **Hawk T.1** i 1976. I 1977 ble Hawker Siddeley en del av British Aerospace og flyet ble produsert som BAe Hawk. I 1999 ble British Aerospace en del av BAE Systems.

BAE Hawk har blitt utviklet og oppgradert flere ganger, og en egen en-seters jagerflyvariant blir også produsert under betegnelsen **Hawk 200**.

BAE Hawk har blitt et populært treningsfly og har blitt eksportert til Australia, Finland, Indonesia, Kenya, Kuwait, Malaysia, Sveits, Sør-Korea, De forente arabiske emirater, Zimbabwe, og nå sist Sør-Afrika og India.

## Litteratur
* Donald, David. *Warplanes of the Fleet*. AIRtime Publishing Inc, 2004. .
* 
* Frawley, Gerard. *The International Directory of Military Aircraft*, Aerospace Publications Pty Ltd, 2002. .
* Field, Hugh. "Hawker-Hawk: In The Air." *Flight International*, 3 April 1976. pp.&nbsp;834–843.
* 
* Hoyle, Craig. "World Air Forces Directory". *Flight International*, Vol. 180 No. 5231, 13–19 December 2011. pp.&nbsp;26–52. ISSN 0015-3710.
* Jackson, Paul. *Jane's All The World's Aircraft 2003–2004*. Coulsdon, UK:Jane's Information Group, 2003. .
* Phythian, Mark. ''The Politics of the British Arms Sales Since 1964.'' Manchester University Press, 2001. .
* Polmar, Norman and Dana Bell. *One Hundred Years of World Military Aircraft*. Naval Institute Press, 2004. .
* Scott, Richard. *Report of the Inquiry into the Export of Defence Equipment and Dual-Use Goods to Iraq and Relationed Prosecutions*. The Stationery Office, 1996. .
* Taylor, John W. R. *Jane's All The World's Aircraft 1975–1976*. Macdonald, 1976. .

## Eksterne lenker
* BAe Hawk
Vikingfestivalen på Egge

**Vikingfestivalen på Egge** var et årlig arrangement på gamle Egge gård i Steinkjer kommune i Trøndelag. Egge var i historisk tid et høvdingesete hvor Olav den hellige sine banemenn bodde. Banemenne som førte an var Tore Hund og Kalv Arnesson. Bak disse stod den mektige kvinnen Sigrid Toresdatter. Vikingfestivalen samlet tilreisende vikinger som viste håndverk og bodde som vikinger. Historien ble formidlet videre gjennom underholdning, lekeaktiviteter for barn, barnespelet Silkeskjegg, kveldsgilde, slagscener, foredrag og utstillinger. Siste vikingfestival var i 2019. 

## Eksterne lenker
* Vikingfestivalens hjemmeside
Eric Villalon

**Eric Villalon** (født 30. april 1970 i Barcelona) er en spansk funksjonshemmet alpinist. Han er nærsynt, og konkurrerer i klassen B2.

## Meritter
* Paralympiske vinterleker 2006 (Torino)
** Sølv i slalåm
** Bronse i storslalåm
* Paralympiske vinterleker 2002 (Salt Lake City)
** Gull i storslalåm
** Gull i slalåm
** Sølv i utfor
** Sølv i super-G
* World cup 2001
** Sølv i utfor
** Bronse i slalåm
** 5.-plass i storslalåm
** 5.-plass i super-G
* VM 2000
** Gull i super-G
** Bronse i utfor
* Paralympiske vinterleker 1998 (Nagano)
** Gull i storslalåm 
** Gull i slalåm 
** Gull i super-G
** 7.-plass i utfor

## Referanser
Sol Cigar

**Sol Cigar Co. A/S** befinner seg i Oslo og er en av Norges eldste eksisterende spesialforretninger og grossister innen tobakk. Den ble grunnlagt i 1911 og i 2011 feiret de sitt 100-årsjubileum. Forretningen ble drevet fra 1977 til 2020 av Bjørg Svenøe, og er nå drevet av Frederik Strømme Legernæs. Dette er en av Oslos få spesialforretninger innenfor tobakksvarer og relaterte produkter, og den drives fremdeles i de samme lokalene som i 1911. Den hadde tidligere adresse Drammensveien, men gatenavnet er senere endret til Henrik Ibsens gate.

De fører et stort utvalg av forskjellige sigarmerker, blant annet de fleste cubanske sigarmerkene og er Norges eneste avtalte Davidoff-forhandler med fullsortiment av alle merkets linjer.

## Historie
Sortimentet  har hele tiden vært tobakksvarer, for det meste sigarer. Etter krigen måtte de gjøre et lite unntak og de solgte da også suvenirer og sukkervarer. I dag har forretningen nesten tusen sigarvarianter i assortimentet i tillegg til sigaretter, rulletobakk, pipetobakk, snus, snuff, skråtobakk og utstyr for røkere.

## Eksterne lenker
* Sol Cigars hjemmeside
* NA24. Norges eldste spesialforretning innen tobakk
Egge gård

**Egge gård** er en tidligere gård på Eggesåsen i Steinkjer. Gården har en lang historie tilbake til sagatiden. Etter at den siste av bygningene brant i 1978 er gården et parkanlegg som forvaltes av Egge museum. Store deler av eiendommen ble solgt til Steinkjer kommune i 1886 som boligtomter. 

Kalv Arnesson knyttes til gården på 1000-tallet. På 1500-tallet ble gården krongods, og på 1600-tallet kom den på private hender. Slekten Rosenvinge eide gården på 1800-tallet, og Otto Schulz eide den 1897-1935. Hovedbygningen brant ned i 1970.

På Egge er det et stort gravfelt registrert og flere mindre samlinger med gravhauger og røyser. I sammenheng med utbygging av E6 gjennom Steinkjer sentrum ble det gjort arkeologiske utgravninger av bosetningsspor fra eldre jernalder og bronsealder på gården. Egge kirke og Fylkesmannsgården fra 1919 ligger på grunn fra Egge gård. 
## Referanser
Ladelinjen

**Ladelinjen** var en trikkelinje mellom Buran og Lade i Trondheim.

Ladelinjen ble åpnet i 1958 som en forlengelse av *Lademolinjen*. I østgående retning grenet sporet av fra Lademolinjen ved Buran, mens den i vestgående retning gikk inn på Lademolinjen ved holdeplassen Anders Buens gate, like ved vognhallen på Voldsminde. Linjen ble nedlagt i 1988. Som alle trikkelinjer i Trondheim var den bygd med meterspor.

Lademolinjen ble opprettet i 1901 da Trondhjems Elektricitetsværk og Sporvei ble opprettet. 
Lademolinjen var opprinnelig ensporet og gikk til Buran, i 1913 ble den ombygd til dobbeltspor og forlenget til den nye vognhallen på Voldsminde. I 1936 ble det bygget en sporsløyfe rundt bebyggelsen på Voldsminde. Denne fulgte traseen Buran – Innherredesveien – Thomas von Westens gate – Mellomveien – Buran. Traséen ble flyttet fra Munkegata til Prinsens gate i 1961.

## Linjekart

|}

## Eksterne lenker
*
Cherrox

**Cherrox** er en type vanntette barnestøvler som blir produsert av Viking Fottøy. Støvelmerket ble utviklet i 1969 av et produktutviklingsteam ledet av sivilingeniør i kjemi Bjørn J. Rosenberger på den tekniske siden og siviløkonomen Tore Hammervold på markedsføringssiden. Den tyske designeren Otto Schneider ble engasjert i utformingen og designet av Cherrox-støvelen. Cherrox ble lansert på slutten av 1960-tallet som en varmforet, vanntett, imitert skinnstøvel i plast. Rosenberger, Hammervold og Schneiders opprinnelige navneforslag på støvelen var Chevrox, etter en fransk skinntype ved navn chevreau. Etter trusler om søksmål fra franske garvere, ble navnet endret til Cherrox, som er navnet på den vanntette støvelen i dag. 

I 1990 fikk støvlene nytt design av Sigrid Eckhoff som siden laget en serie modeller under varemerket Cherrox Uno. Cherrox har solgt svært godt i hele Norden i flere tiår, og støvelen er blitt en klassiker blant barn og foreldre i Norge. Cherrox Uno ble belønnet med Norsk Designråds klassikerpris for god design i 1999. Barnestøvelen har også vært stilt ut som et kunstuttrykk på The National Museum of Women in the Arts i Washington, D.C., samt på møbelmessen i Milano som en del av utstillingen Scandinavian DesignBeyond the Myth.

Det er solgt nærmere 10 millioner Cherrox på verdensbasis siden starten på slutten av 1960-tallet.

## Eksterne lenker
*Tore Hammervold - mannen bak verdenssuksessen
*Om framstillingen av Cherrox
* Cherrox Uno – historikk og design
*Historien om Cherrox i nyere tid
.nc

**.nc** er Ny-Caledonias nasjonale toppnivådomene (ccTLD) for Internett.

## Registrering
Registreringer gjøres direkte på andre nivå.  For å registrere .nc domenenavn må registranten være et registrert selskap eller organisasjon i Ny-Caledonia med en lokal kontakt. Enkeltpersoner tillates ikke å registrere domener.

## .nc.us
Andrenivå-domenet **nc.us**, innen det nasjonale toppnivådomenet .us, er et subdomene for den amerikanske delstaten Nord-Carolina, og har ingen forbindelse med det nasjonale toppnivådomenet **.nc**.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .nc whois informasjon 
* Registreringsnettsted for .nc domenet
Hasso Plattner

**Hasso Plattner** (født 21. januar 1944 i Berlin) er en tysk entreprenør. 

Sammen med Dietmar Hopp, Claus Wellenreuther, Hans-Werner Hector og Klaus Tschira er han en av grunnleggere av softwarebedriften SAP i Walldorf. Plattner er styreformann i SAP.

I 1998 grunnla han Hasso-Plattner-instituttet for softwaresystemteknikk ved Universitetet i Potsdam. Instituttet eies av den allmennyttige Hasso-Plattner-stiftelsen for softwaresystemteknikk. Han har forpliktet seg til å bidra med mer enn 50 millioner euro fra sin privatformue til stiftelsen over 20 år. I tillegg leder han faget *Enterprise Platform and Integration Concepts*. 

I begynnelsen av oktober 2005 grunnla han sammen med Stanford University Hasso Plattner Institute of Design som han støttet med 35 millioner amerikanske dollar. Høsten 2003 gav han 10 millioner euro til biblioteket ved Universitetet i Mannheim. Plattner har i flere år pleiet forbindelser med Sør-Afrika, der han også periodevis bor. Han har støttet University of KwaZulu-Natal og Universitetet i Cape Town. 

Plattner er gift, har to barn og bor i Schriesheim-Altenbach ved Heidelberg.

## Utmerkelser
* 1990: Æresdoktor ved Universitetet i Saarbrücken, 1994 honorarprofessor i økonomiinformatikk
* 1998: Æresdoktor ved Universität des Saarlandes
* 2002: Æresdoktor ved Universitetet i Potsdam, 2004 honorarprofessor
* 2004: Leibniz-Medaille fra Berlin-Brandenburgische Akademie der Wissenschaften
* 2007: Brandenburgs fortjenstorden.

## Referanser




## Eksterne lenker
*  
* Artikkel om Plattner i ''Managermagazin''
* Hasso-Plattner-Institut
* HP Ventures
.ne

**.ne** er Nigers nasjonale toppnivådomene (ccTLD) for Internett.

## Registrering
Registrering gjøres direkte på andre nivå.

## Nasjonale .ne-subdomener
Uten at det har sammenheng med toppnivådomenet .ne, så blir «ne» av og til brukt som et andrenivå-domene innen andre nasjonale toppnivådomener, hvor registranter kan registrere andrenivå-domener på formen .ne.xx, hvor xx er ccTLD-et. To eksempler er Japan (.ne.jp) og Sør-Korea (.ne.kr).  Andre ccTLD-er bruker «net» i stedet.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ne whois informasjon
Sylling prestegård

Nabogårdene Sylling Vestre gård og **Sylling prestegård** har lange tradisjoner for dyrking av tidlig-jordbær og -grønnsaker. Nå produseres også anlegg for tidligjordbær ved Myhre AS i tilknytning til gårdene. Sylling prestegård har også kulturell interesse ved siden av Sylling kirke som religiøst samlingspunkt i historisk tid.
Critérium du Dauphiné Libéré 2007

**Critérium du Dauphiné Libéré 2007** var den 59. utgaven av Critérium du Dauphiné Libéré, og ble avholdt fra 10. til 17. juni 2007. Rittet bestod av en prolog og deretter sju etapper, en av dem en tempoetappe. Rittet startet i Grenoble og ble avsluttet i Annecy, og var 1140 km langt.

Rittet er viktig i forberedelsen til Tour de France, og mange store stjerner stilte til start, blant dem regjerende mester Levi Leipheimer, spanjolene Alejandro Valverde og Óscar Pereiro Sio, Rabobanks Denis Mensjov og Alexander Vinokourov fra Astana. 

Christophe Moreau tok sammenlagtseieren foran Cadel Evans og Andrej Kasjetsjkin.

## Etapper
### Prolog: [[Grenoble]], 5 km ([[temporitt|tempo]])
10-06-2007

### 1. etappe: Grenoble – [[Roanne]], 219 km
11-06-2007

### 2. etappe: [[Saint-Paul-en-Jarez]] – [[Saint-Étienne]], 157 km
12-06-2007

### 3. etappe: [[Anneyron]], 40,7 km ([[temporitt|tempo]])
13-06-2007

### 4. etappe: [[Hauterives]] – [[Le Mont-Ventoux]], 197 km
14-06-2007

### 5. etappe: [[Nyons]] – [[Digne-les-Bains]], 195 km
15-06-2007

### 6. etappe: [[Gap (Hautes-Alpes)|Gap]] – [[Valloire]], 198 km
16-06-2007

### 7. etappe: Valloire – [[Annecy]], 129 km
17-06-2007

## Sammenlagt

## Poengkonkurransen

## Klatrekonkurransen

## Kombinasjonskonkurransen

## Lagkonkurransen

## Eksterne lenker
*
Elgeseterlinjen

**Elgeseterlinjen** var en trikkelinje mellom Trondheim stasjon og Elgeseter i Trondheim.

Den ble bygget i 1913 og nedlagt i 1983. Som alle trikkelinjer i Trondheim var den bygd med meterspor.

I 1923 ble Elgeseterlinjen forlenget til Dalsenget og en ny vognhall ble bygget der.

## Linjekart

|}

## Eksterne lenker
*
Sandane skole

**Sandane skole** (nynorsk: Sandane skule) er en barneskole, med 270 elever, som dekker klassetrinnene 1. til 7. Den ligger på Sandane i Gloppen kommune i Vestland.

Skolen ble grunnlagt i 1977, med ny utbygging i 1997 i forbindelse med 6-årsreformen. Den ligger i Ulvesbakken, kort vei fra Sandane sentrum, med Nordfjord Folkemuseum og Trivselshagen Bad og Idrett som nærmeste naboer. Skolen har skolefritidsordning med rundt 50 påmeldte barn.

## Rektorer
Den tidligere stortingsrepresentanten Magne Aarøen var rektor ved Sandane skole fra 1986 til 2001, da han ble valgt til Stortinget.
*2001-2016: Sverre Folkestad
*2016-: Linn Kristin Øren

## Eksterne lenker
* Sandane skoles nettsider
Mon-khmer-språk

**Mon-khmer-språk** er en språkfamilie fra Indokina. Sammen med Mundaspråka i India utgjør de en av de to hovedgreinene austroasiatiske språkfamilien.

## Underfamilier
Denne klassifiseringa er basert på Diffloths artikkel i *Encyclopædia Britannica* fra 1994. 
***Østlige**
**Khmer (eller kambodsjansk) i Kambodsja, sørlige Vietnam, og nordøstlige Thailand (15 til 22 millioner)
**Pearisk i sørlige Kambodsja.
**Bahnarisk i Vietnam, Kambodsja og Laos
**Katuisk i sentrale Laos
**Vietisk i Vietnam (66 til 73 millioner)
::*Noen lingvister [http://www.anu.edu.au/~u9907217/languages/Pearic.html]  har stilt spørsmål ved å klassifisere Pearisk så nært Khmer.
**'Nordlige**
**[[Khasiske språk|Khasi]] i [[Meghalaya]], [[India]].
**[[Palaungiske språk|Palaungisk]] i øvre [[Salween]], den sino-burmesiske grensa og nordlige Thailand
**[[Khmuiske språk|Khmuisk]] i nordlige [[Laos]]
**[[Mangspråk|Mang]] i Vietnam og Kina
**[[Palyuspråk|Palyu]] i Kina
::''Mang og Palyu var ikke kjent da den originale klassifikasjonen ble lagd.''
***Sørlige**
**[[Moniske språk|Monisk]] i nedre [[Salween]], [[Myanmar]] (1 million).
**[[Aslianske språk|Asliansk]] på den [[Malaysia|malayiske halvøya]], inndelt i tre grupper, Jahaisk, [[Senoiske språk|Senoisk]] og Semelaisk.
**[[Nicobaresiske språk|Nicobaresisk]] på [[Nicobarøyene]].
***Uklassifiserte*' *Disse språka var ikke kjent da den originale klassifikasjonen ble lagd.*
**[[Bugansk]] i Kina
**[[Buxinhua]] i Kina
**[[Kemiehua]] i Kina
**[[Kuanhua]] i Kina

==Litteratur==
* Shorto, Harry L. edited by Sidwell, Paul, Cooper, Doug and Bauer, Christian (2006). *A Mon-Khmer comparative dictionary''. Canberra: Australian National University. Pacific Linguistics. ISBN 0-85883-570-3

## Eksterne lenker
* Mon-Khmerspråk hos SEAlang
* Mon-Khmer.com: Leksjoner av Paul Sidwell
Davidoff

**Davidoff** er et sveitsisk merkevarefirma som produserer en rekke luksusvarer som sigarer, sigaretter, og pipetobakk. Dets sigarettmerke er eid av Imperial Tobacco, men selskapet er ellers uavhengig eid. Davidoff er også et konjakkhus, men uten egne vinmarker, slik at de driver som negociant. Konjakken deres produseres og tappes på flaske av Hennessy.

## Tobakk
Davidoff er et sigarmerke, også brukt for andre tobakksprodukter og etter hvert relaterte produkter som piper og humidorer. Virksomheten ble  grunnlagt av Zino Davidoff i 1969. Davidoff-familien kom fra Ukraina, men flyktet fra uro og antisemittisme til Genève i Sveits i 1911. 

I august 2006 ble varemerkerettighetene for sigaretter kjøpt av Imperial Tobacco Group. Oettinger Davidoff Group eier merkevarerettighetene for øvrige tobakksprodukter.

Davidoff-sigarer ble produsert på Cuba fra 1969 til 1991, da virksomheten ble flyttet til Den dominikanske republikk.

Imperial Tobacco Norway AS driver med salg og distribusjon av Davidoff produkter i Norge.

## Brennevin
* Classic (VSOP) – minimum 4 års fatlagring, og eldste bestanddel har opptil 20 års fatlagring, konjakkområdene Grande and Petite Champagne, Borderies og Fins Bois er representert
* Extra (XO) – 43% alkoholstyrke, eldste bestanddel har opptil 40 års fatlagring

I tillegg har Davidoff en gavepakning med navnet «The Davidoff Classic luxury pack», som består av en flaske konjakk og to konjakkglass.

## Eksterne lenker
* 
* Nettsted for konjak
.pw

**.pw** er Palaus nasjonale toppnivådomene (ccTLD) for Internett.

.pw har blitt åpnet for personlige registreringer under en lignende struktur som .name hadde ved dets opprinnelige lansering, hvor personer kunne oppnå tredjenivå registreringer på formen **john.smith.pw** sammen med den korresponderende e-mail adressen **john@smith.pw**.  Andrenivå domeneregistrering er ikke tillatt, slik at registreringsenheten kan reservere alle andrenivå-navn til bruk i konstrueringen av disse adressene. Eiere av varemerker har muligheten til å søke om en defensiv registrering som vil forhindre andre i å registrere et tredjenivå-domene som inneholder det varemerket.

Dette domenet er veldig lite brukt til noe som helst som har med Palau å gjøre, ut over et nettsted på survivorpw.pw som dreier seg om reality-tv-programmet *Survivor: Palau*. Selv regjeringen på Palau bruker ikke dette domenet for sine egne nettsider. Eksempelvis så er Palau's ambassade i USA på palauembassy.com.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pw whois informasjon 
* Registreringsnettsted for .pw domenet
Flokkur Þjóðernissinna

**Flokkur Þjóðernissinna** (*Nasjonalistpartiet*) var et lite islandsk parti som representerte en form for nazistisk ideologi før og under den andre verdenskrig.

Partiet ble etablert i mars 1934 gjennom en sammenslutning av den anti-kommunistiske og anti-demokratiske islandske nasjonalistbevegelsen og det islandske nasjonalistpartiet som tidligere hadde brutt ut av bevegelsen. Det nye partiet hadde som mål å beskytte den islandske etniske identiteten og trodde på overlegenheten til den ariske rase og antisemittisme. Partiet støttet landbruksreform og var positive til korporativisme og til at myndighetene skulle investere i industri. Partiet ønsket også å avvikle Alltinget og erstatte dette med et korporativt parlament. Partiet avviste den klassiske høyre-venstre aksen i politikken og presenterte seg som et radikalt alternativ i islandsk politikk. Partiet var mer influert av ideene til den danske nazilederen Frits Clausen enn til Adolf Hitlers. Det er ingen bevis for en direkte kobling med det nasjonalsosialistiske Tyskland.

Partiet tok noen ideer fra fascismen, og organiserte blant annet noen marsjerende avdelinger som paraderte 1. mai og bar på det islandske flagget og hakekorset. Medlemmene kledde seg i grå skjorter og armbånd med et rødt hakekors.

Partiet gav ut avisa *Island* og tidsskriftet *Mjølnir* (etter Thors hammer). Partiet tok ikke førerprinsippet i bruk og hadde fire ledere de 11 årene partiet eksisterte.

Partiet fikk aldri noen politisk representasjon, med unntak av en fireårsperiode i studenttinget til Universitetet på Island. I 1936 fikk partiet oppmerksomhet da det skaffet seg en kopi av dagboka til finansministeren og publiserte denne i *Island*. Partikontorene ble ransaket av politiet og flere ledende medlemmer arrestert, men saken endte uten tiltaler.

Partiet hadde aldri mer enn 450 medlemmer og startet nedturen omtrent rett etter etableringen. I 1938 marsjerte partiets tropper for siste gang og i 1939 publiserte partiet sin siste store utgivelse, *Aims of the Nationalist Party*, foruten sporadiske utgivelser av *Island*. En debattklubb i Reykjavík ble arrangert vinteren 1939-1940, men den var uten betydning og partimøtene etter dette var i lokale smågrupper. Partiet ble formelt avviklet i 1944 da det var åpenbart at Tyskland ville tape krigen. 

## Se også
*Politiske partier på Island

## Litteratur
* S. U. Larsen, B. Hagtvet & J. P. Myklebust, *Who Were the Fascists: Social Roots of European Fascism*, Scandinavian University Press, Oslo, 1980. ISBN 82-00-05331-8

## Referanser
Jan Pahle

**Jan Pahle** (født 3. mars 1948) er en norsk grafiker som var høgskolelektor og har designet mange bokomslag, særlig for Solum forlag.

## Utdannelse og arbeid

Som elevarbeid ved Statens håndverks- og kunstindustriskole (SHKS) i Oslo laget Jan Pahle i 1971 trestikk til Knut Hamsuns *Tre fortællinger: Paa Gaden, Ringen, Damen fra Tivoli*.

Pahle var høgskolelektor ved Kunsthøgskolen i Oslo (KHiO). Han har i to perioder vært dekan: først ved SHKS og deretter ved Fakultet for design. Pahle var også styremedlem ved KHiO fra 2002 til 2007.

Pahle har også vært kunstnerisk konsulent ved Postens frimerketjeneste, og han har arrangert flere norske frimerker.

## Referanser
HAL HPT-32 Deepak

**HAL HPT-32 Deepak** er et indisk treningsfly utviklet for det indiske flyvåpenet, men kan også brukes i en rekke andre roller som rekognosering, observasjon og forbindelsesflyvning. Prototypen fløy første gang 6. januar 1977, men denne og den andre prototypen som fulgte i mars 1979 møtte ikke kravene fra flyvåpenet og måtte gå igjennom en rekke endringer. Den tredje prototypen fløy i juli 1981 og de første serieproduserte flyene ble levert 1984. I alt 134 fly ble produsert for det indiske flyvåpen, og åtte for den indiske marinen.

## Spesifikasjoner
.lr

**.lr** er Liberias nasjonale toppnivådomene (ccTLD) for Internett. Domenet blir en del brukt i Liberia, blant annet av regjeringen og dens offisielle nettsteder.

## Registrering
For å registrere domenenavn på .lr-domenet kreves at registranten har lokal tilstedeværelse i Liberia og til hensikt å bruke domenet.

Registrering gjøres på tredje nivå under disse kategoriserte subdomenene på andre nivå:

* **com.lr**: Kommersielt
* **edu.lr**: Høyere utdanningsinstitusjoner
* **gov.lr**: Regjeringen og dens institusjoner
* **org.lr**: Non-profit organisasjoner
* **net.lr**: Nettverksinfrastruktur

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .lr whois informasjon 
* Registreringsnettsted for .lr domenet